ชิงร้อยชิงล้าน

ประวัติ

ชิงร้อยชิงล้าน เป็นรายการโทรทัศน์ลำดับที่ 2 ที่ผลิตโดยบริษัท เวิร์คพอยท์ เอ็นเทอร์เทนเมนท์ จำกัด (มหาชน) โดยออกอากาศครั้งแรกเมื่อวันพุธที่ 17 มกราคม พ.ศ. 2533 ทางช่อง 7 HD หลังจากนั้นได้ย้ายไปออกอากาศทาง ช่อง 3 และ ช่อง 33 เมื่อวันพุธที่ 4 มกราคม พ.ศ. 2541 หลังจากนั้นได้ย้ายไปออกอากาศทาง ช่อง 5 HD1 ตั้งแต่วันพุธที่ 7 ตุลาคม พ.ศ. 2541 และกลับมาออกอากาศทาง ช่อง 7 HD อีกครั้ง เมื่อวันพุธที่ 11 มกราคม พ.ศ. 2549 โดยมี บริษัท มีเดีย ออฟ มีเดียส์ จำกัด (มหาชน) ร่วมผลิตด้วยจนถึง พ.ศ. 2552 และกลับมาออกอากาศทาง ช่อง 3 และ ช่อง 33 อีกครั้ง เมื่อวันอาทิตย์ที่ 1 มกราคม พ.ศ. 2555 จนปัจจุบันได้ย้ายมาออกอากาศทาง ช่องเวิร์คพอยท์ ตั้งแต่วันอาทิตย์ที่ 5 กรกฎาคม พ.ศ. 2558 เป็นต้นมา
ตลอดระยะเวลากว่า 29 ปีที่ออกอากาศมานี้ มีการปรับปรุงรูปแบบรายการ และเวลาการออกอากาศอยู่หลายครั้ง ปรับเปลี่ยนจากเดิมที่รายการมีเพียง 1 ชั่วโมง โดยออกอากาศทุกวันพุธ เวลา 22:00 - 23:00 น. ในชิงร้อยชิงล้าน (ยุคแรก) จนถึงยุค ชิงร้อยชิงล้าน ครั้งหนึ่งในชีวิต ต่อมาได้ขยายเวลาออกอากาศเพิ่มเป็น 2 ชั่วโมง ตั้งแต่วันพุธที่ 3 มกราคม พ.ศ. 2539 ในยุคของ ชิงร้อยชิงล้าน Supergame เป็นต้นมา จนกระทั่งในยุคของ ชิงร้อยชิงล้าน ทเวนตี้ เซ็นจูรี่ ตั๊ก ได้มีการเปลี่ยนแปลงวันออกอากาศเป็นทุกวันอังคาร เวลา 22:25 - 00:20 น. ตั้งแต่วันอังคารที่ 7 เมษายน พ.ศ. 2552 ซึ่งแต่เดิมออกอากาศทุกวันพุธมาโดยตลอด 19 ปีเต็ม จนกระทั่งในยุคของ ชิงร้อยชิงล้าน ซันไชน์ เดย์ ได้มีการมีเปลี่ยนแปลงวันและเวลาออกอากาศใหม่ เป็นทุกบ่ายวันอาทิตย์ ตั้งแต่วันอาทิตย์ที่ 1 มกราคม พ.ศ. 2555 จนถึงปัจจุบัน ซึ่งถือเป็นการเปลี่ยนแปลงครั้งใหญ่ เพราะชิงร้อยชิงล้านได้ออกอากาศในเวลากลางคืนหลังเวลา 22:00 น. มาตลอดระยะเวลา 22 ปี

ชิงล้าน ชิงร้อยล้าน

เป็นรายการที่มีการร่วมงานระหว่างบริษัท ทรู คอร์ปอเรชั่น จำกัด (มหาชน) และ บริษัท เวิร์คพอยท์ เอ็นเทอร์เทนเมนท์ จำกัด (มหาชน) กับทรูมูฟ ให้ผู้ชมทางบ้านที่ใช้ระบบบริการของ ทรู มีสิทธิได้ทองคำมูลค่า 100 ล้านบาท

ชิงร้อยชิงล้าน บันทึกความทรงจำ

รายการ ชิงร้อยชิงล้าน บันทึกความทรงจำ เป็นรายการเกมโชว์ที่ประสบความสำเร็จมานานเกือบ 2 ทศวรรษ รายการ ชิงร้อย ชิงล้าน มีการปรับเปลี่ยนรูปแบบรายการหลายครั้งต่อหลายครั้ง รูปแบบแรก ใช้ชื่อรายการ ว่า "ชิงร้อย ชิงล้าน" ยุคแรก ในปี พ.ศ. 2533 ต่อมาอีก 3 ปี รายการ ชิงร้อย ชิงล้าน มีการปรับเปลี่ยนฉากครั้งยิ่งใหญ่ เปลี่ยนชื่อรายการว่า "ชิงร้อย ชิงล้าน TOP SECRET" ในปี พ.ศ. 2536 เปลี่ยนจากผู้เข้าแข่งขันรายกายการที่เป็นคู่ เปลี่ยนเป็นผู้เข้าแข่งขันเป็นทีมๆละ 2 คน และใน 1 ปีต่อมา รายการ ชิงร้อย ชิงล้าน ปรับเปลี่ยนรูปแบบรายการอีกครั้งหนึ่ง รายการนี้ใช้ชื่อว่า "ชิงร้อย ชิงล้าน ครั้งหนึ่งในชีวิต" ในปี พ.ศ. 2537 เปลี่ยนกติกาใหม่โดยผู้เข้าแข่งขันทีมๆละ 3 คน ต่อมาอีก 2 ปี ในปี พ.ศ. 2539 รายการ ชิงร้อย ชิงล้าน มีการปรับเปลี่ยนฉากใหม่และเพิ่มการแสดงด้วยการแสดงละครในช่วงแรก เพื่มผู้เข้าแข่งขันเพิ่มอีก 1 ทีมจาก 2 ทีมรายการนี้ใช้ชื่อว่า "ชิงร้อย ชิงล้าน ซูเปอร์เกม" และอีกใน 2 ปีต่อมา รายการ ชิงร้อย ชิงล้าน มีการปรับเปลี่ยนฉากครั้งยิ่งใหญ่มีความเป็นโชว์มากขึ้นด้วยเหมือนอยู่กับแสดงละครบรอดเวย์ และมีผู้กล้าและละคร 3 ช่า ความยาว 3-10 นาที รายการนี้ใช้ชื่อว่า "ชิงร้อย ชิงล้าน ชะชะช่า" และในอีก 4 ปีต่อมา รายการ ชิงร้อย ชิงล้าน มีการปรับเปลี่ยนฉากในชิงร้อยฯ ใหม่ให้มันใหญ่ อลังการ ตระการ มากยิ่งขึ้นด้วยเพิ่มความยาวของละคร 3 ช่า จาก 3-10 นาทีมาเป็น 30 นาทีหรือครึ่งชั่วโมงเพิ่มช่วงประสบการณ์สยองขวัญขนหัวลุกของ 3 ช่ารับเชิญจนถึงปัจจุบันนี้แต่ปัจจุบันนี้ช่วงประสบการณ์สยองขวัญขนหัวลุก 3 ช่ารับเชิญได้ยุติช่วงเป็นการถาวรแล้วเปลี่ยนมาเป็นประสบการณ์แปลกๆ เรื่องตื่นเต้นของ 3 ช่ารับเชิญแทน

กระแสตอบรับของรายการ

มหาวิทยาลัยกรุงเทพ (กรุงเทพโพลล์) สำรวจความคิดเห็นเรื่อง “สุดยอดความนิยมของวัยรุ่น” ตั้งแต่วันที่ 17-19 สิงหาคม พ.ศ. 2552 โดยเก็บข้อมูลจากวัยรุ่น อายุ 13-21 ปีที่อาศัยอยู่ในกรุงเทพมหานคร จำนวน 1,016 คน พบว่า รายการโทรทัศน์ที่นิยมดูมากที่สุด 5 อันดับแรก อันดับที่ 1 คือรายการชิงร้อยชิงล้านร้อยละ 20.3